AARHUS: En menneskekæde rundt om Aarhus Universitetshospital.

Sådan vil de ansatte på hospitalet i Skejby udtrykke en dyb bekymring for en spareplan med reduktioner for 150 millioner kroner i 2019.

Menneskekæden skal dannes tirsdag 28. maj kl. 16.00, og alle med lyst til at støtte personalet kan være med.

- Alle medarbejder er påvirkede og meget bekymrede på grund af de planlagte besparelser. Besparelser er ikke resultat af dårlig drift eller manglende effektivitet. Det er udelukkende meromkostininger i forbindelse med nybyggeriet og flytning, som ikke var regnet ind fra starten, som nu skal spares i driften, vurderer Paul von Weitzel-Mudersbach, overlæge og talsmand for hospitalets ansatte i forbindelse med protestaktionen.